Martian Gothic: Unification

Martian Gothic: Unification er et videospill for PlayStation og Microsoft Windows. Spillet ble utviklet av Creative Reality og lansert av Take-Two Interactive. Utgaven for Microsoft Windows ble lansert 30. april 2000, mens PlayStation-versjonen ble lansert 5. oktober 2001. Spillet plasseres i sjangeren survival horror og sammenlignes med de første Resident Evil-spillene.* Retro Action Magazine (28. mai 2011). «Surviving the Horrors of Martian Gothic» , Retro Action Magazine

Handlingen foregår på forskningsbasen Vita One på planeten Mars i 2018. Spilleren kontrollerer en gruppe etterforskere - soldaten Martin Karne, tekno-eksperten Kenzo Uji og vitenskapskvinnen Diane Matlock - som ankommer basen for å undersøke hvorfor all kommunikasjon med jorden plutselig stoppet opp åtte måneder tidligere. Den siste rapporten fra basen var den kryptiske beskjeden «stay alone, stay alive».

Manuset er skrevet av den profesjonelle science fiction-forfatteren Stephen Marley.* Retro Action Magazine (30. juni 2011). «Stephen Marley talks Martian Gothic» , Retro Action Magazine

På nettstedet Metacritic har Martian Gothic: Unification en gjennomsnittsscore på 64/100 poeng. Kritikerne gir ros for spillets fortelling, grafikk og amtosfære, og ris for spillets gameplay og puslegåter.* Metacritic. «Martian Gothic: Unification», Metacritic.com

 Referanser 

Kategori:Overlevelsesspill
Kategori:Skrekkspill
Kategori:Dataspill fra 2000
Kategori:Dataspill utviklet i Storbritannia